b'\n_START_ARTICLE_\nMi\xc5\xa1ja pe\xc4\x8d\n_START_SECTION_\nKarakteristika smeri\n_START_PARAGRAPH_\nVe\xc4\x8dina smeri je precej previsnih, nekatere zahtevajo \xc5\xbee skoraj akrobatsko plezanje. Te\xc5\xbeave so navadno enakomerno razporejene preko celotne smeri, tako da je plezalna vzdr\xc5\xbeljivost nepogre\xc5\xa1ljiva. Najvi\xc5\xa1je smeri so dolge 40m, za katere je potrebna 80m dolga vrv. Te\xc5\xbeavnost obsega smeri od 4c do 9a.\n_START_SECTION_\nNajprimernej\xc5\xa1i \xc4\x8das\n_START_PARAGRAPH_\nPlezalna sezona prakti\xc4\x8dno poteka celo leto, najlep\xc5\xa1e je nedvomno spomladi in jeseni, ter ob toplih zimskih dneh brez vetra. V poletnem \xc4\x8dasu je sicer osrednji del ve\xc4\x8dino dneva v soncu, vendar pa desna polovica do poldneva ostane v senci. V Mi\xc5\xa1ji pe\xc4\x8di se da plezati tudi ob de\xc5\xbeevnih dneh, vendar je potrebno ob dalj\xc5\xa1em in obilnej\xc5\xa1em de\xc5\xbeevju ra\xc4\x8dunati na mokre previse in kapnike.'